 Kọ àfikún fún ìpínrọ yìí - Ìgbà tí Mexico gba òmìnira : láti orílẹ-èdè Sípéènì ní ọdún 1821, àgbègbè Texas tó jẹ ti àwọn ará Sípéènì tẹlẹ rí di apá kan ìpínlẹ Coahuila y Tejas ní Mẹsíkò. Ọpọlọpọ àwọn ènìyàn tó ń gbé ní Texas, èyí tí ó ní àwọn ilẹ tó wà ní àríwá Medina àti Nueces Rivers, ní àríwá ìlà oòrùn Rio Grande, ní ìwọ oòrùn San Antonio de Bexar, àti ní ìlà oòrùn Odò Sabine, ló fẹ láti tún di ìpínlẹ tó dá wà. Fún ìgbà àkọkọ, ìjọba ìpínlẹ Texas rọ àwọn aṣíwọlú láti Orílẹ-Èdè Amẹríkà pé kí wọn wá máa gbé ní ilẹ wọn. Nígbà tó fi máa di ọdún 1834, nǹkan bí ọkẹ mẹta 30,000 èèyàn tó ń sọ èdè Gẹẹsì ló ń gbé ní Texas, nígbà tó jẹ pé ẹgbẹrún méje àti ọgọrùn-ún mẹjọ 7,800 péré ló jẹ ọmọ orílẹ-èdè Sípéènì. Ìjọba Mẹsíkò tó ti forí ṣánpọn kò lè fún Texas ní ìtìlẹyìn ológun tó pọ tó. Ọpọ lára àwọn abúlé náà ló ti dá ẹgbẹ ọmọ ogun kéékèèké sílẹ kí wọn lè dáàbò bo ara wọn lọwọ àwọn ẹyà Íńdíà tó ń gbógun tì wọn. 